钦定古今图书集成/明伦汇编/氏族典/第381卷 > 《廖用贤尚友录》 > 李恂
## 钦定古今图书集成/明伦汇编/氏族典/第381卷 > 《廖用贤尚友录》 > 李恂

按《后汉书李恂传》：“恂字叔英，安定临泾人。辟司徒桓
虞府，后拜侍御史，持节使幽州，宣布恩泽，慰抚北狄。
所过皆图写山川，屯田聚落百馀卷，悉封奏上。肃宗
嘉之，拜兖州刺史，迁张掖太守。时大将军窦宪将兵
屯武威，天下州郡莫不修礼遗，恂奉公不阿，为宪所
奏免。后复征拜谒者，使持节，领西域副校尉。西域殷”
富，多珍宝，诸国侍子及督使贾胡数遗恂奴婢、宛马、
金银、香罽之属，一无所受。“北匈奴数断西域车师、伊
吾、陇沙以西使命不得通。”恂设购赏，遂斩卤帅，县首
军门，自是道路夷清。迁武威太守，后坐事免，步归乡里，与诸生织席自给。会西羌反畔，恂到田舍，为所执
获。羌素闻其名，放遣之，徙居新安关下，拾橡实以自
资，卒。